Tarybos reglamentas (EB) Nr. 2563/2000
2000 m. lapkričio 20 d.
iš dalies keičiantis Reglamentą (EB) Nr. 2007/2000 pradedant išimtines prekybos priemones, skirtas šalims ir teritorijoms, dalyvaujančioms Europos Sąjungos stabilizacijos ir asociacijos procese ar su juo susijusioms, taikyti Buvusiajai Jugoslavijos Respublikai Makedonijai ir Jugoslavijos Federacinei Respublikai bei iš dalies keičiantis Reglamentą (EB) Nr. 2820/98
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį,
atsižvelgdama į Komisijos pasiūlymą,
kadangi:
(1) 2000 m. rugsėjo 18 d. Tarybos reglamentas (EB) Nr. 2007/2000 dėl išimtinių prekybos priemonių įvedimo šalims ir teritorijoms, dalyvaujančioms Europos Sąjungos stabilizacijos ir asociacijos procese ar su juo susijusioms, iš dalies keičiantis Reglamentą (EB) Nr. 2820/98 ir panaikinantis Reglamentus (EB) Nr. 1763/1999 ir (EB) Nr. 6/2000 [1], netaikomas Buvusiosios Jugoslavijos Respublikos Makedonijos kilmės produktų importui į Bendriją, išskyrus vyno importą, bei visų Jugoslavijos Federacinės Respublikos produktų importui.
(2) Europos bendrijos ir Buvusiosios Jugoslavijos Respublikos Makedonijos bendradarbiavimo susitarimo [2], pasirašyto 1997 m. balandžio 29 d., prekybos ir su prekyba susijusių nuostatų taikymo sustabdymas, pasikeitus raštais, leidžia minėtai šaliai suteikti autonomines prekybos lengvatas.
(3) Jugoslavijos Federacinė Respublika (JFR), atsižvelgiant į šios šalies padarytą pažangą, tenkina pagrindines autonominių lengvatų suteikimo sąlygas, kaip nurodyta 1997 m. balandžio 29 d. Tarybos išvadose. 2000 m. spalio 9 d. susirinkusi Bendrųjų reikalų taryba paragino Komisiją pateikti pasiūlymus dėl pradėjimo išimtines prekybos priemones taikyti JFR, kaip numatyta Reglamente (EB) Nr. 2007/2000.
(4) Kosove, kaip tai numatyta 1999 m. birželio 10 d. Jungtinių Tautų Saugumo Tarybos rezoliucijoje 1244, tarptautinį civilinį administravimą vykdo Jungtinių Tautų misija Kosove (JTMK), kuri nustatė atskirą muitų administravimą.
(5) Todėl tikslinga visas Reglamente (EB) Nr. 2007/2000 numatytas priemones pradėti taikyti Buvusiajai Jugoslavijos Respublikai Makedonijai ir Jugoslavijos Federacinei Respublikai, įskaitant Kosovą, kaip apibrėžta 1999 m. birželio 10 d. JTST rezoliucijoje 1244,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2007/2000 iš dalies keičiamas taip:
1) 1 straipsnio 1 dalyje žodžiai "kurių kilmės šalys yra Albanijos, Bosnijos ir Hercegovinos bei Kroatijos Respublikos bei Kosovas taip, kaip apibrėžta 1999 m. birželio 10 d. Jungtinių Tautų Saugumo Tarybos rezoliucijoje 1244 (toliau - Kosovas)", pakeičiami taip: "kurių kilmės šalys yra Albanijos, Bosnijos ir Hercegovinos bei Kroatijos Respublikos, Buvusioji Jugoslavijos Respublika Makedonija ir Jugoslavijos Federacinė Respublika, įskaitant Kosovą, kaip apibrėžta 1999 m. birželio 10 d. JTST rezoliucijoje 1244";
2) 1 straipsnio 2 dalyje žodžiai "ir Buvusioji Jugoslavijos Respublika Makedonija" išbraukiami;
3) 1 straipsnio 3 dalis panaikinama;
4) 2 straipsnio 2 dalyje žodžiai "Albanija, Bosnija ir Hercegovina bei Kroatija" pakeičiami žodžiais "Albanija, Bosnija ir Hercegovina, Kroatija, Buvusioji Jugoslavijos Respublika Makedonija ir Jugoslavijos Federacinė Respublika";
5) 4 straipsnio 1 dalyje žodžiai "Albanija, Bosnija ir Hercegovina bei Kroatija" pakeičiami žodžiais "1 straipsnio 1 dalyje nurodytos šalys ir teritorijos";
6) 4 straipsnio 2 dalyje:
a) "10900" tonų kiekis pakeičiamas "22525" tonų kiekiu;
b) įrašomas c punktas, kuris išdėstomas taip: "c) 1650 tonų (skerdenos svorio) "jaučių jauniklių mėsos" produktų, kurių kilmės šalis yra Buvusioji Jugoslavijos Respublika Makedonija", ir d punktas, kuris išdėstomas taip: "d) 9975 tonų (skerdenos svorio) "jaučių jauniklių mėsos" produktų, kurių kilmės šalis yra Jugoslavijos Federacinė Respublika, įskaitant Kosovą";
c) trečia pastraipa pakeičiama taip: "II priede apibrėžtiems į Bendriją importuojamiems "jaučių jauniklių mėsos" produktams, kurių kilmės šalis yra Albanija, tarifų lengvatos netaikomos";
7) 4 straipsnis papildomas šia dalimi:
"3. Nepaisant kitų šio reglamento nuostatų, ypač 12 straipsnio nuostatų, atsižvelgiant į ypatingą žemės ūkio ir žuvininkystės rinkų jautrumą, jeigu dėl žemės ūkio ir žuvininkystės produktų importo sutrikdomos Bendrijos rinks ir jų reguliavimo mechanizmai, Komisija, laikydamasi kompetentingo Vadybos komiteto taisyklių, gali imtis atitinkamų priemonių."
8) 5 straipsnis panaikinamas;
9) 7 straipsnyje žodžiai "ir 5 straipsnyje" išbraukiami;
10) 13 straipsnyje po žodžių "BA Bosnija ir Hercegovina(1)" įterpiami žodžiai "XM Buvusioji Jugoslavijos Respublika Makedonija(1)";
11) 16 straipsnio 1 dalyje po žodžių "2001 m. sausio 1 d." įterpiami žodžiai "ir prekėms, kurių kilmės šalis yra Buvusioji Jugoslavijos Respublika Makedonija ir kurios buvo išleistos į laisvą apyvartą Bendrijoje prieš pirmą trečio mėnesio dieną po Reglamento (EB) Nr. 2563/2000, iš dalies keičiančio šį reglamentą, įsigaliojimo";
12) 17 straipsnyje data "2002 m. gruodžio 31 d." pakeičiama data "2005 m. gruodžio 31 d.";
13) I priedas pakeičiamas toliau pateikiamu priedu.
"I PRIEDAS
Dėl 4 straipsnio 1 dalyje nurodytų tarifinių kvotų
Nepaisant Kombinuotosios nomenklatūros aiškinimo taisyklių, laikoma, kad produktų aprašo formuluotė yra tik nurodomojo pobūdžio, o šiuose prieduose pateiktos lengvatinės sistemos taikymas nustatomas pagal KN kodus. Kai nurodomi KN kodai su ženkleliu ex, lengvatinės sistemos taikymas nustatomas atsižvelgiant į KN kodą ir atitinkamą aprašymą.
Eilės Nr. | KN kodas | Aprašymas | Metinis kvotos dydis | Naudos gavėjai | Muito norma |
09.1571 | 03019110030191900302111003021190030321100303219003041011ex03041019ex0304109103042011ex03042019ex03049010ex03051000ex0305309003054945ex03055990ex03056990 | Upėtakiai (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache ir Oncorhynchus chrysogaster): gyvi, švieži ar atšaldyti; užšaldyti; vytinti, sūdyti arba užpilti sūrymu, rūkyti; filė ir kita žuvų mėsa; miltai, rupiniai ir granulės, tinkami vartoti žmonių maistui | 150 tonų | Albanija, Bosnija ir Hercegovina, Kroatija, Buvusioji Jugoslavijos Respublika Makedonija, Jugoslavijos Federacinė Respublika, įskaitant Kosovą | Netaikoma |
09.1573 | 030193000302691103037911ex03041019ex03041091ex03042019ex03049010ex03051000ex03053090ex03054980ex03055990ex03056990 | Karpiai: gyvi, švieži ar atšaldyti; užšaldyti; vytinti, sūdyti arba užpilti sūrymu, rūkyti; filė ir kita žuvų mėsa; miltai, rupiniai ir granulės, tinkami vartoti žmonių maistui | 350 tonų | Albanija, Bosnija ir Hercegovina, Kroatija, Buvusioji Jugoslavijos Respublika Makedonija, Jugoslavijos Federacinė Respublika, įskaitant Kosovą | Netaikoma |
09.1575 | ex030199900302696103037971ex03041038ex03041098ex03042095ex03049097ex03051000ex03053090ex03054980ex03055990ex03056990 | Jūriniai karosai (Dentex dentex ir Pagellus spp.): gyvi, švieži ar atšaldyti; užšaldyti; vytinti, sūdyti ar užpilti sūrymu, rūkyti; filė ir kita žuvų mėsa; miltai, rupiniai ir granulės, tinkami vartoti žmonių maistui | 150 tonų | Albanija, Bosnija ir Hercegovina, Kroatija, Buvusioji Jugoslavijos Respublika Makedonija, Jugoslavijos Federacinė Respublika, įskaitant Kosovą | Netaikoma |
09.1577 | ex0301999003026994ex03037700ex03041038ex03041098ex03042095ex03049097ex03051000ex03053090ex03054980ex03055990ex03056990 | Paprastieji vilkešeriai (Dicentrarchus labrax): gyvi, švieži ar atšaldyti; užšaldyti; vytinti, sūdyti ar užpilti sūrymu, rūkyti; filė ir kita žuvų mėsa; miltai, rupiniai ir granulės, tinkami vartoti žmonių maistui | 650 tonų | Albanija, Bosnija ir Hercegovina, Kroatija, Buvusioji Jugoslavijos Respublika Makedonija, Jugoslavijos Federacinė Respublika, įskaitant Kosovą | Netaikoma |
09.1579 | 1604131116041319ex16042050 | Paruoštos arba konservuotos sardinės | 250 tonų | Albanija, Bosnija ir Hercegovina, Kroatija, Buvusioji Jugoslavijos Respublika Makedonija, Jugoslavijos Federacinė Respublika, įskaitant Kosovą | 6 % |
09.1561 | 1604160016042040 | Paruošti ar konservuoti ančiuviai | 1000 tonų | Albanija, Bosnija ir Hercegovina, Kroatija, Buvusioji Jugoslavijos Respublika Makedonija, Jugoslavijos Federacinė Respublika, įskaitant Kosovą | 12,5 % |
09.1515 | 22042179ex2204218022042183ex2204218422042965ex2204297522042983ex22042984 | Šviežių vynuogių vynas, kurio alkoholio koncentracija, išreikšta tūrio procentais, ne didesnė kaip 15 % tūrio, išskyrus putojantį vyną | 545000 hektolitrų | Albanija, Bosnija ir Hercegovina, Kroatija, Buvusioji Jugoslavijos Respublika Makedonija, Jugoslavijos Federacinė Respublika, įskaitant Kosovą, Slovėnija | Netaikoma |
"[1] OL L 240, 2000 9 23, p. 1.
[2] OL L 348, 1997 12 18, p. 2.
--------------------------------------------------